## ד. בדין סתם הקדשות, לא ע"ב

. יש בקדשי בדק הבית כו'. אמר מר: סתם הקדשות לבדק הבית, וחל על הכל. מאן תנא? א"ר חייא בר אבא א"ר יוחנן: דלא כר' יהושע: דתניא, המקדיש נכסיו והיה בהן בהמה ראויה לגבי מזבח, זכרים ונקבות; רבי אליעזר אומר: זכרים - ימכרו לצרכי עולות, ונקבות - ימכרו לצרכי שלמים, ודמיהן יפלו עם שאר נכסים לבדק הבית, רבי יהושע אומר: זכרים - הן עצמן יקרבו עולות, ונקבות - ימכרו לצרכי שלמים, ויביא בדמיהן עולות, ושאר נכסים לבדק הבית.

. ופליגא דרב אדא בר אהבה, דאמר רב אדא בר אהבה אמר רב: בעדר שכולו זכרים - אפי' ר' אליעזר מודה, דלא שביק איניש קדשי מזבח ומקדיש לבדק הבית; לא נחלקו אלא בעדר שיש בו מחצה זכרים ומחצה נקבות, ור' אליעזר סבר: אין חולק את נדרו, ומדנקבות - לאו עולות, זכרים נמי - לאו עולות; ור' יהושע סבר: חולק את נדרו.

. ל"א, אמרי לה, אמר רב אדא בר אהבה אמר רב: בשלא הקדיש אלא בהמה - אפי' ר"א מודה דלא שביק איניש קדשי מזבח ומקדיש לבדק הבית, לא נחלקו - אלא כשיש שאר נכסים עמהן, ור"א סבר: אין אדם חולק את נדרו, מדשאר נכסים - לא לקדשי מזבח, בהמה נמי - לא לקדשי מזבח, ורבי יהושע סבר: אדם חולק את נדרו. ודמיהן יפלו עם שאר נכסים לבדק הבית

. בשלמא ללישנא בתרא - היינו דקתני עם שאר נכסים לבדק הבית, אלא ללישנא קמא - ליתני יפלו לבדק הבית תניא נמי הכי: ודמיהן יפלו לבדק הבית.

#### סעיפים א-ג, ארבע השיטות בסוגיא:

שיטת רבי יהושע: כל הבהמות שהקדיש סתם לעולות: הזכרים עצמם יקרבו עולות, והנקבות לדמי עולות.

שיטת ר"א (אליבא דרחב"א א"ר יוחנן – סעיף א): כל הבהמות לבה"ב (היינו דמיהן לבה"ב), שסתם הקדש לבה"ב, וכך סובר תנא דמשנתנו.

שיטת ר"א (אליבא דראב"א אמר רב, לישנא קמא – סעיף ב): ר"א מודה לר"י, בעיקר היסוד, שסתם הקדשות למזבח, ולכן בעדר שכולו זכרים כולם עולות. הוא חולק עליו רק כשיש גם נקבות (וק"ו שאר נכסים), שכיוון שדמי הנקבות הולכים לבה"ב (שאדם מעדיף להקדיש נקבות לבה"ב שהכל הקדש, ולא למזבח דהיינו שלמים, כיון שחלק לבעלים) אין אדם חולק נדרו, ואף הזכרים לבה"ב. לפי זה שרש מחלוקתם הוא אם אדם חולק נדרו או לא.

שיטת ר"א (אליבא דראב"א אמר רב, לישנא אחרינא – סעיף ג): ר"א מודה לר"י, בעיקר היסוד, שסתם הקדשות למזבח, ולכן בעדר שכולו זכרים כולם עולות, ואפילו בעדר שיש בו גם נקבות הואיל וחזיין כולן למזבח אין כאן חולק נדרו (ודמי הנקבות ילכו לעולות). הוא חולק עליו רק כשיש שאר נכסים, שכיוון שהם הולכים לבה"ב - אין אדם חולק נדרו, ואף הבהמות לבה"ב. גם לפי לישנא זו שרש מחלוקתם הוא אם אדם חולק נדרו או לא, אלא שללשינא זו חולק נדרו מוגדר רק אם יש נכסים שאינן בהמות.

נסכם אם כן את שני המשתנים בסוגיא [הערך הימני נוטה יותר למזבח והשמאלי יותר לבה"ב]:

1. סוג ההקדש [הקדיש רק זכרים/ זכרים ונקבות / בהמות ושאר נכסים]
2. השיטה [ר"י / ר"א לפי סעיף ג / ר"א לפי סעיף ב / ר"א לפי סעיף א]

דין הבהמות כשהקדיש סתם

|  |  |  |  |  |
| --- | --- | --- | --- | --- |
|  | ר"י | ר"א (סעיף ג) | ר"א (סעיף ב) | ר"א (סעיף א) |
| הקדיש רק זכרים | מזבח | מזבח | מזבח | בה"ב |
| הקדיש זכרים ונקבות | מזבח | מזבח | בה"ב | בה"ב |
| הקדיש בהמות ושאר נכסים | מזבח | בה"ב | בה"ב | בה"ב |

רק הטור השמאלי ביותר תואם את שיטת התנא של משנתנו שסתם הקדשות לבה"ב.

#### סעיף ד, נוסח המשנה בשקלים לפי כ"א מהלישנות של רב אדא בר אהבה אמר רב

לפי הלישנא אחרינא (סעיף ג) ובן מדוע רבי אליעזר מוכרח להזכיר את שאר נכסים שנולים לבה"ב, שהרי רק בגללם גם הבהמות נופלות לבה"ב (רק בשורה התחתונה). לעומת זאת לפי הלישנא קמא (סעיף ב) גם ללא שאר נכסים – יש דין בה"ב, כיוון שהזכרים נופלים לבה"ב אחר הנקבות (שורה אמצעית), ולכן לפי לישנא זו לא גורסים במשנה 'עם שאר נכסים'.

[לכאורה היה מקום להקשות את קושיית הגמ' גם על שיטת רב"א א"ר יוחנן (סעיף א), שהרי לשיטה זו אפילו זכרים לבד נופלים לבה"ב, ואולי יש מקום לתרץ שלפי שיטה זו הטעם של ר"א הוא סתם הקדשות לבה"ב, וכלל לא קיים היסוד של אין אדם חולק את נדרו, ואין חשש שיבואו לטעות בשיטת ר"א בין יש שאר נכסים לאין שאר נכסים, משא"כ לסעיף ב, שהטעם של ר"א הוא אין אדם חולק את נדרו והכל תלוי בכך שיש עוד דבר מלבד הזכרים יש מקום לטעות בדבריו ולא היה צריך להזכיר שאר נכסים (ראה בדומה לכך מה שכתבו בסוף הערה 18 לגבי שיטת רבי יהושע, שאף הוא הזכיר שאר נכסים)]